61995C0297
FORSLAG TIL AFGØRELSE FRA GENERALADVOKAT
GIUSEPPE TESAURO
fremsat den 7. november 1996 (
*1
)
1.
Kommissionen har anlagt sag i medfør af traktatens artikel 169 og har herunder nedlagt påstand om, at det fastslås, at Forbundsrepublikken Tyskland har tilsidesat sine forpligtelser i henhold til traktaten, idet den ikke inden for den fastsatte frist har truffet de nødvendige foranstaltninger med henblik på at efterkomme Rådets direktiv 91/271/EØF af 21. maj 1991 om rensning af byspildevand (
1
).
Det er i den forbindelse tilstrækkeligt at bemærke, at den tyske regering ikke har bestridt den overtrædelse, som gøres gældende over for den. Således har regeringen i svarskriftet anerkendt, at gennemførelsen er forsinket som følge af vanskeligheder knyttet til opdelingen af lovgivningskompetencen mellem delstaterne og forbundsforvaltningen; regeringen har desuden anført, at gennemførelsen af det omhandlede direktiv (i hvert fald delvist) vil finde sted senest i løbet af 1996.
2.
Jeg skal derfor foreslå Domstolen at give Kommissionen medhold i dens påstand og tilpligte Forbundsrepublikken Tyskland at betale sagens omkostninger.
(
*1
) – Originalsprog: italiensk.
(
1
) – EFT L 135, s. 40.